《追换刘平父二首》
宋代·李吕

高才入用合求闻，却向丘园号隐君。
驰骋古人真我事，泥涂轩冕付时人。
黄粱未熟惊尘世，白璧空埋惨暮云。
赖得相门余庆在，诸郎峙玉正诜诜。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。